Ίδρυση διδασκαλείων στο Πανεπιστήμιο Κρήτης. Ιδρύονται στο Ρέθυμνο Κρήτης τα εξής διδασκαλεία: Διδασκαλείο Δημοτικής Εκπαίδευσης (Δ.Δ.Ε,.) το οποίο εντάσσεται στο Παιδαγωγικό Τμήμα Δημοτικής Εκπαίδευσης της Σχολής Επιστημών Αγωγής στο Πανεπιστήμιο Κρήτης. Διδασκαλείο Νηπιαγωγών (Δ.Ν.) το οποίο εντάσσεται στο Παιδαγωγικό Τμήμα Νηπιαγωγών της Σχολής Επιστημών Αγωγής του Πανεπιστημίου Κρήτης. Οι διατάξεις των άρθρων 5, 6 και 7 του Ν. 2327/95 εφαρμόζονται αναλόγως στα διδασκαλεία που ιδρύονται με την προηγούμενη παράγραφο. Όπου στις διατάξεις αυτές αναφέρεται Παιδαγωγικό Τμήμα Δημοτικής Εκπαίδευσης και όργανά του, όταν πρόκειται για το Διδασκαλείο Νηπιαγωγών εννοείται το Παιδαγωγικό Τμήμα Νηπιαγωγών και τα όργανά του. Η λειτουργία των διδασκαλείων αρχίζει από το ακαδημαϊκό έτος 1998 - 99 Η ισχύς του παρόντος αρχίζει από τη δημοσίευσή του. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος διατάγματος.